burgasdotpro/wikipedia huggingface dataset:
Sagittarius A*

Sagittarius A* (nazývaný tiež "A-star", skratka Sgr A*) je veľmi veľký, silne žiariaci a kompaktný zdroj rádiového žiarenia nachádzajúci sa v strede našej Galaxie. Jedná sa o supermasívnu čiernu dieru. Je súčasťou väčšieho zoskupenia podobných telies, ktoré nesie názov Sagittarius A. 
Dňa 16. októbra 2002 zverejnil medzinárodný tím z "Max Planck Institut für extraterrestrische Physik" vedený Rainerom Schödelom výsledky svojich pozorovaní, v priebehu ktorých po dobu desiatich rokov sledoval pohyb hviezdy S2, ktorá sa nachádza v blízkosti Sgr A*. Tím R. Schödela dospel k záveru, že ide o vysoko masívny kompaktný objekt. Po prieskume obežnej dráhy hviezdy S2 bola určená hmotnosť Sgr A* na 2,6 ± 0,2 miliónov hmotností Slnka a táto hmota je stlačená v priestore s polomerom menším ako 17 svetelných hodín 120 AU. Neskoršie výskumy upresnili hmotnosť objektu na 3,7 miliónov hmotností slnka s polomerom 45 AU (6,7578 miliárd kilometrov). 
Pre porovnanie, trpasličia planéta Pluto obieha naše Slnko vo vzdialenosti 39,68 AU čo je 5,9533 miliárd kilometrov. Tieto zistenia teda podporujú hypotézu, podľa ktorej je Sagittarius A* supermasívnou černou dierou. Je síce možné prisúdiť zistenú hmotnosť bežným objektom, ktoré by sa v danom priestore mohli nachádzať, ale žiadne také objekty s takou hmotnosťou by v rámci takej „malej“ oblasti nemohli odolávať kolapsu svojich vzájomných príťažlivých síl a následnému neodvrátiteľnému pádu do čiernej diery dlhšie, než niekoľko stoviek rokov. To je úplne zanedbateľná doba vo vzťahu k dĺžke života galaxie. 
Niekoľko tímov vedcov, okrem iných aj z National Radio Astronomy Observatory alebo tiež z Shanghai Astronomical Observatory sa snažili zobraziť Sgr A* pomocou rádioastronomickej metódy Very Long Baseline Interferometry. Získané snímky boli zhodné s rádiovými emisiami spôsobenými gigantickými výtryskmi plazmy z iných čiernych dier. 
V novembri 2004 vydal tím vedcov správu, že došlo k objavu prvej, veľmi dobre preukázateľnej čiernej diery strednej veľkosti v našej galaxii, ktorá obieha vo vzdialenosti troch svetelných rokov od Sagittaria A*. Táto čierna diera má hmotnosť 1300 hmotností Slnka a vlečie so sebou zhluk siedmich hviezd, čo je pravdepodobne zvyšok supermasívneho zhluku hviezd, ktorý bol rozmetaný slapovými silami galaktického stredu. Toto zistenie by mohlo podporovať teóriu, že gigantické čierne diery môžu rásť potom, čo absorbujú menšie čierne diery alebo hviezdy.
Bipédia

Bipédia (z lat. "dvojnohosť"; prídavné meno znie bipédny, bipedný alebo bipedálny; bipédne zviera sa nazýva aj dvojnožec) je (v užšom zmysle len trvalý) pohyb (chôdza, skackanie a podobne) zvieraťa alebo stroja na dvoch zadných končatinách. Bipédne zviera nemusí mať len dve "nohy", mnohé bipédne zvieratá majú štyri nohy. 
Pojem bipédia (v užšom zmysle) hrá dnes najmä rolu v antropológii, pretože predstavuje rozlišovací znak rodu človek a jeho hominidných predkov od ostatných primátov aj cicavcov.
Dentín

Dentín alebo zubovina je žltobiela hmota podobajúca sa kosti. Tvorí väčšinu zuba. Skladá sa zo 70% anorganických látok, 20% organických látok a vody. Je citlivá na teplo a na chemické podnety. Organické látky sú zastúpené prevažne kolagénnymi väzivovými vláknami a mukopolysacharidmi.
Gastrolit

Gastrolit (z gr. "gaster" – žalúdok a "lithos" – kameň) je kameň napomáhajúci tráveniu v žalúdku, tým že pomáha pri mechanickom rozmielaní potravy, čo uľahčuje tráviacim enzýmom pri trávení potravy. Gastrolity sa bežne vyskytujú v tráviacej sústave vtákov, či dinosaurov.
Infrarad

Infrarad hlavná podskupina radu rastlín alebo živočíchov, menšia než podrad.
Mozgová časť lebky

Mozgová časť lebky (iné názvy: neurokranium, neodborne mozgovňa; ) je v anatómii človeka jeden z dvoch funkčných celkov lebky ("cranium"); druhým je tvárová časť lebky, viscerokranium ("viscerocranium"). V neurokraniu je umiestnený mozog ("encephalon", "cerebrum"). U človeka rozumného ("Homo sapiens") je táto časť hlavy väčšia než viscerokranium.
Za časti neurokrania sa pokladajú len tie kosti, ktoré bezprostredne vytvárajú schránku mozgu (pozri lebková dutina, "cavitas cranii"), pričom niektoré z nich sú párové:
Ammosaurus

Ammosaurus bol všežravý, možno bylinožravý prosauropódny dinosaurus. Žil v spodnej jure, konkrétne v období Pliensbach až Bajok cca pred 170 miliónmi rokov. Zvyšky Ammosaurov sa nachádzajú aj v Arizone a na nových náleziskách Connecticutu. Žil v západnej Laurázíi, teda na území dnešných USA. Jediný druh je Ammosaurus major. Druh Ammosaurus sa vyvinul z mäsožravých dinosaurov konca Triasu. Názov sa odvodzuje od gréckych slov ammos (piesčitý) a sauros (jašter), jeho meno teda znamená piesčitý jašter. 
Objav.
Prvého jedinca objavili lomoví robotníci v štáte Connecticut v USA v roku 1884 pri stavbe mosta. Othniel Charles Marsh ho najprv v roku 1887 opísal ako Anchisaurus major a o dva roky neskôr ho zaradil do samostatného rodu Ammosaurus major. Bol opísaný len podľa niekoľkých neúplných kostier, ktoré veľmi pripomínali Anchisaura. Niekoľko paleontológov však našlo isté odlišnosti v panvovej kosti a zadných nohách týchto dvoch druhov. Tento most sa neskôr zrútil a v troskách sa našla ďalšia kostra. Dodnes sa však nedá presne určiť, či je rozdiel medzi panvami týchto dvoch druhov dostatočný na to, aby to boli dva samostatné rody.
Opis.
Ammosaurus bol 2,2 až 4 metre dlhý a okolo 20 kg vážiaci primitívny Sauropodomorph, teda predok veľkých a úspešných Sauropódov, ktoré sa vyvinuli na začiatku jury. Vedel chodiť po dvoch, ale aj všetkých štyroch nohách. Väčšinou chodil po štyroch, ale keď potreboval dočiahnuť vyššiu vegetáciu, postavil sa na zadné. Pravdepodobne ho lovili mäsožravce ako Dilophosaurus a pásol sa spolu so Scutellosaurom, Anchisaurom a inými primitívnymi bylinožravcami zo spodnej Jury.
Zdroje.
http://www.prehistoric-wildlife.com/species/a/ammosaurus.html
Gmina Abramów

Gmina Abramów je gmina v Poľsku, v Lubelskom vojvodstve v okrese powiat lubartowski. Má rozlohu , žije tu 4185 obyvateľov (2014) s priemernou hustotou obyvateľstva 50 obyvateľov na km2.
Kuša (tráva)

Kuša je posvätná tráva hinduizmu. Spomína sa aj v staroindickom epose Mahábhárata. Botanicky je to "Eragrostis cynosuroides" (Retz.) P. Beauv. z čeľade lipnicovité ("Poaceae").
Kuša (rozlišovacia stránka)

Kuša môže byť:
Ernst Jünger

Ernst Jünger (* 29. marec 1895, Heidelberg, Nemecko – † 18. február 1998, Riedlingen) bol nemecký spisovateľ, publicista, filozof a entomológ.
Ako dobrovoľník bojoval v prvej svetovej vojne, v medzivojnovom období bol dôstojníkom ríšskej obrany (v roku 1920 účasť na Kappov puč), neskôr študoval v Lipsku a v Neapole zoológiu a filozofiu. 
Jeho prózy z prvej svetovej vojny "V oceľových búrkach" a eseje "Totálna mobilizácia" a "Robotník" fašisti nadšene prijali, najznámejší román "Na mramorových útesoch" (1939) sa však považuje za jeho zúčtovanie s fašistickou diktatúrou. Spolu s filozofom Martinom Heideggerom a teoretikom práva Carlom Schmittom sa považuje za jedného z najprominentnejších nemeckých predstaviteľov neokonzervatívnej intelektuálnej pravice.
Vnútrooblastná doprava

Vnútrooblastná doprava je druh vnútroštátnej dopravy. Spravidla ide o vykonávanie dopravy medzi mestom (alebo dôležitou obcou v regióne) a ostatnými obcami, s ktorými má úzky vzťah a pre ktoré je spádovou oblasťou (oblasťou dochádzky za zamestnaním, vzdelaním, zábavou atď.). Na Slovensku sa takáto doprava nazýva prímestská doprava (v modernejšej terminológii sa vyskutuje aj pojem regionálna doprava). Vykonáva sa teda v rámci vyššej administratívnej jednotky ako je okres, zhluk okresov, alebo kraj.
Vnútrooblastná nákladná doprava.
Z hľadiska nákladnej dopravy sem patrí zásobovanie ostatných obcí z mesta (alebo dôležitej obce). Príkladom môže byť napríklad zásobovanie tovarom, ktorý príde na sklad do mesta a je potrebné ho dopraviť do obce mimo mesta.
Vnútrooblastná osobná Slovensku.
Z hľadiska osobnej dopravy sem patrí prímestská doprava. Zabezpečuje dopravnú reláciu medzi obcami regiónu a spádovou oblasťou (ktorou býva väčšinou najväčsia obec, mesto, alebo obec, ktorá je dôležitým dopravným uzlom). Táto doprava nie je dynamická, počet zastávok je obmedzený, aj keď v spádovej oblasti môže mať zastávky spoločné s miestnou osobnou dopravou. Niektoré obce sa môžu nachádzať na hranici dvoch spádových regiónov, vtedy sa tu môžu nachádzať linky do oboch spádových miest. 
Na Slovensku sa podľa použitej dopravnej cesty vyskytuje najčastejšie autobusová prímestská doprava, ktorá zabezpečuje spojenie obcí so spádovým mestom a jeho hlavnou autobusovou stanicou, z ktorej možno ďalej použiť miestnu dopravu pre cestovanie po meste, vnútrooblastnú dopravu pre cestovanie do inej obce regiónu, alebo mimooblastnú dopravu pre cestovanie do vzdialenejšej oblasti krajiny. Príkladom môže byť napríklad autobusové spojenie obcí Bratislavského kraja a Bratislavy, poprípade autobusové spojenie Humenného s ostatnými obcami a mestami okresov Medzilaborce, Humenné a Snina.
Druhým druhom vnútrooblastnej osobnej dopravy je železničná doprava, predovšetkým linky, ktoré spájajú menšie obce so stanicou v spádovej obci, kde možno prestúpiť na mimooblastné vlakové linky. Prevádzka na tejto trati je spravidla slabšia a menej frekventovaná. Takejto trati sa spravidla hovorí lokálka. Do prímestskej dopravy patrí aj prevádzka osobných vlakov na frekventovaných tratiach. Príkladom môže byť spojenie obcí a miest v okresoch Tvrdošín a Dolný Kubín s obcou Kraľovany,ale tiež aj mestečkom Rajec s krajským mestom Žilina sú dôležitým prestupným uzlom na železničnom koridore.
Prevádzkovatelia vnútrooblastnej osobnej dopravy sú prevažne spoločnosti SAD a Železničná Spoločnosť Slovenska.
Mimooblastná doprava

Mimooblastná doprava je druh vnútroštátnej dopravy. Spravidla ide o vykonávanie dopravy medzi viacerými spádovými oblasťami (mestami, obcami). Na Slovensku sa takáto doprava nazýva aj medzimestská doprava alebo diaľková doprava (v modernejšej terminológii sa vyskutuje aj pojem nadregionálna doprava). Vykonáva sa spravidla v rámci krajov, zhlukov krajov, či dokonca v rámci krajiny.
Mimooblastná nákladná doprava.
Z hľadiska nákladnej dopravy sem patrí špedičná doprava z jednej časti krajiny do druhej časti. Príkladom môže byť napríklad doprava automobilov z automobilky z jedného mesta do skladu v druhom meste. Rozvoz zo skladu do predajní sa už považuje za miestnu dopravu alebo vnútrooblastnú dopravu. Vzhľadom na náročnosť a finančné zaťaženie sa hojne využíva aj železnica. Populárna je tiež kontajnerová doprava ako druh kombinovanej dopravy.
Mimooblastná osobná Slovensku.
Z hľadiska osobnej dopravy sem patrí 
Zabezpečuje dopravnú reláciu medzi spádovými mestami a oblasťami krajiny. Táto doprava má spravidla expresný charakter, teda komfort, minimálny počet zastávok, len v dôležitých mestách (bodoch), povinné zakúpenie miesteniek, platba pred odchodom a pod.
Na Slovensku sa podľa použitej dopravnej cesty vyskytuje najčastejšie autobusová mimooblastná doprava, ktorá zabezpečuje spojenie spádových miest, z ktorých je možno ďalej použiť miestnu dopravu pre cestovanie po meste alebo vnútrooblastnú dopravu pre cestovanie do inej obce regiónu. Príkladom môže byť napríklad autobusové spojenie Bratislavy a Nitra, poprípade autobusové spojenie Bratislavy a Košíc.
Druhým druhom mimooblastnej osobnej dopravy je železničná doprava, predovšetkým linky, ktoré spájajú vzdialenejšie mestá a majú malý počet zastávok. Tieto linky premávajú na tratiach, kde môžu dosiahnúť najväčšiu možnú rýchlosť. Ide väčšinou o vlaky kategórie rýchlik alebo IC. Príkladom môže byť spojenie Bratislavy a Košíc InterCity vlakom Kriváň.
Tretím druhom mimooblastnej dopravy môže byť letecká doprava na území Slovenska prevádzkovaná medzi mestami Bratislava a Košice
Prevádzkovatelia mimooblastnej osobnej dopravy sú prevažne spoločnosti SAD a Železničná Spoločnosť Slovenska.
Tatiana Rosová

PhDr. Tatiana Rosová (* 2. august 1961) je slovenská sociologička a politička, bývalá starostka mestskej časti Bratislava-Staré Mesto a bývalá poslankyňa NR SR.
Život.
Tatiana Rosová je vydatá, má tri deti.
Politická činnosť.
Kritika.
Podľa Bratislavských novín si Tatiana Rosová do decembra 2010 uplatňovala na poste starostky najvyšší možný plat 4 780 €. Po verejných protestoch a začatí platnosti nového zákona sa jej plat znížil na 3 691 €. Okrem tohto platu však poberala aj poslanecký, ktorý je 3 415 €. Spolu teda zárobkom 7 106 € patrila medzi najlepšie zarábajúcich verejných činiteľov na Slovensku.
Podľa denníka Sme a Plus jeden deň došlo počas funkčného obdobia starostky Tatiany Rosovej k prudkému zhoršeniu úrovne starostlivosti o seniorov v Seniorcentre Staré mesto na Podjavorinskej ulici v Bratislave. Riaditeľka tohto zariadenia mala prostredníctvom svojho manžela Štefana Jaška napojenie na Rosovej politickú stranu (SDKÚ-DS).
Muna Leeová

 
 
Muna Leeová (* 30. október 1981, Little Rock, Arkansas, USA) je americká atlétka, venujúca sa šprintom na 100 m a 200 m. Je majsterkou USA na rok 2008 v týchto dvoch disciplínach a kvalifikovala sa na olympiádu do Pekingu.
Lopez Lomong

Lopez Lomong (* 1. január 1985, Kimotong, Sudán, dnes Južný Sudán) je americký atlét, venujúci sa behu na 800 m a 1 500 m, ktorý sa v behu na 1 500 m zúčastnil Letných olympijských hier v Pekingu.
Vrcholové podujatia.
Peking 2008.
Na Letných olympijských hrách v Pekingu bol počas ceremoniálu vlajkonosičom USA.
Korytnačka slonia

Korytnačka slonia (lat. "Chelonoidis nigra") je najväčšia suchozemská korytnačka na svete, žijúca v súostroví Galapágy. Dospelé jedince môžu vážiť cez 200 kilogramov a merať 1,2 metra. Živí sa rastlinami.
Opis.
Korytnačka slonia môže byť až 1,2 m dlhá a dosahuje hmotnosť 200 kg. Tvar panciera sa líši podľa poddruhu korytnačky: niektoré majú pancier sedlovitý a v prednej časti klenutý, čo im umožňuje zdvihnúť hlavu a dosiahnuť tak aj na vyššie zdroje potravy, iné majú pancier klenutý a živia sa nižšími rastlinami. Vždy je čierno sfarbený. Končatiny sú robustné, s krátkymi prstami.
Rozšírenie.
Je to endemit súostrovia Galapágy. Toto súostrovie je sopečného pôvodu. Korytnačky tak žijú na veľmi úrodnej pôde, zároveň ale tiež na čiernom sopečnom popole, ktorý je vysoko výhrevný.
Biológia.
Väčšinu života trávia pastvou v malých skupinách a vyhrievaním sa v mlákach alebo váľaním v blate. V období rozmnožovania sa samci stávajú teritoriálnymi a hľadajú partnerky. Technika zásnub je u samcov korytnačiek sloních nekompromisná. Len čo samec vyhľadá vhodnú samicu, drsne jej vnúti podriadené postavenie, hryzie a štípe ju do nôh, aby ju prinútil k nehybnosti. Potom sa vysunie na jej chrbát a pári sa s ňou.
Sú vajcorodé, samice vyhrabávajú v zemi jamy, kam potom kladú vajcia.
Ochrana.
Hoci niektoré korytnačky slonie žijú zaručene dlhšie ako 100 rokov, druh je z hľadiska ochrany zraniteľný vo svojej existencii. Tieto korytnačky sú ohrozované hlavne v mladom veku introdukovanými zvieratami, napríklad potkanmi, mačkami a potravinovou konkurenciou v podobe kôz a dobytka.
Od roku 1965 sa snaží výskumná stanica Charlesa Darwina (Charles Darwin Research Station) na základe programu a repatriácie korytnačiek sloních pozdvihnúť ich upadávajúcu populáciu. Do marca roku 2000 bolo vypustených do prírody 1000 korytnačiek sloních.
Kasey Keller

Kasey Keller (* 29. november 1969, Olympia, Washington, USA) je bývalý americký reprezentačný brankár. Počas futbalovej kariéry pôsobil vo viacerých tímoch v európskych ligách, na konci kariéry v tíme americkej MLS Seattle Sounders FC. V americkom národnom družstve chytal na štyroch svetových šampionátoch a taktiež bol účastníkom olympijských hier. Počas kariéry sa trikrát stal americkým futbalistom roka.
V súčasnosti pôsobí ako asistent trénera v stredoškolskom klube v americkom Bellevue a taktiež ako komentátor pre Seattle Sounders. V roku 2013 bol asistentom trénera reprezentácie Spojených štátov.
Lučenec (rozlišovacia stránka)

Lučenec môže byť:
Taking Back Sunday

Taking Back Sunday je americká rocková skupina z Amityville, New York, Long Island. New York. Lídrom kapely je spevák Adam Lazzara.
Ellyse Perryová

Ellyse Alexandra Perryová známa aj pod menom Ellyse Perryová (* 3. november 1990, Sydney, Austrália ) je austrálska reprezentantka vo futbale a v krikete.
Miloš Bátovský

Miloš Bátovský (* 26. máj 1979, Krupina) je slovenský atlét, venujúci sa chôdzi na 20 km a 50 km. Na olympijských hrách 2004 skončil časom 3:59:11 hod. na 18. mieste.
Na Letných olympijských hrách 2008 v Pekingu obsadil 35. miesto časom 4:06:30 hod.
Majstrovstvá Európy vo vodnom póle

Majstrovstvá Európy vo vodnom póle sú najvyššie európske športové podujatie národných tímov vo vodnom póle, ktoré sa koná každé dva roky. Organizátorom podujatia je Európska plavecká liga (LEN), ktorá združuje európske plavecké federácie.
Prvé majstrovstvá Európy sa uskutočnili v roku 1926 v Budapešti, vtedy však iba v mužskej kategórii. Počiatok ME žien sa datuje do roku 1985, kedy ich hostilo nórske hlavné mesto Oslo. Do roku 1999 bol vodnopólový turnaj súčasťou majstrovstiev Európy v plaveckých športoch, odvtedy sa konajú vodnopólové ME separátne.
Majstrovstvá tiež slúžia ako kvalifikácia na majstrovstvá sveta či vodnopólový turnaj Letných olympijských hier.
Robert Korzeniowski

 
 
 
 
 
 
 
Robert Marek Korzeniowski (* 30. júl 1968, Lubaczów) je bývalý poľský atlét, venujúci sa chôdzi na 20 km a 50 km.
Korzeniowski je štvornásobný olympijský víťaz. Na olympiáde v Atlante, Sydney a Aténach vyhral chôdzu na 50 km, pričom v Sydney získal zlatú medailu aj na 20 km.
Zoznam vodných tokov v Bratislave

Zoznam vodných tokov v Bratislave zahŕňa prehľad všetkých pomenovaných vodných tokov tečúcich na území hlavného mesta. Cez Bratislavu pretekajú štyri rieky (Dunaj, Morava, Malý Dunaj, Malina len okrajovo) a desiatky potokov a kanálov, resp. kanalizovaných vodných tokov. Vyše 20 vodných tokov pramení, resp. vzniká na území mesta. Tučne sú označené najvýznamnejšie toky.
Špitálska ulica (Bratislava)

Špitálska ulica je významná ulica a komunikácia v Bratislave v mestskej časti Staré Mesto.
Je to dvojpruhová miestna komunikácia, uprostred ktorej prechádza električková trať od Kamenného námestia a Námestia SNP na Americké námestie.
Ulicu od Kamenného námestia postupne križujú ulice:
Známi obyvatelia.
V dome č. 3 na Špitálskej ulici spolu s matkou prežil svoje detstvo hudobný skladateľ Béla Bartók.
Tom Daley

 
 
Thomas Robert Daley známejší pod menom Tom Daley (* 21. máj 1994, Plymouth, Spojené kráľovstvo) je britský skokan do vody. 
Na olympijských hrách 2008 bol druhým najmladším britským olympionikom v dejinách. V máji roku 2008 bol na 6. mieste v celkovej klasifikácii Medzinárodnej plaveckej federácie.
Tomáš Košický

Tomáš Košický (* 11. marec 1986) je slovenský futbalový brankár, momentálne pôsobiaci v Catanii Calcio. Prestup do Catanie si Košický vybavoval bez licenčných agentov, teda sám. Zmluvu podpísal na štyri roky. Vo svojej prvej sezóne v Serie A odchytal päť zápasov.
Americké námestie

Americké námestie je námestie v Bratislave v mestskej časti Staré Mesto.
Je významnou dopravnou križovatkou. Spája ulice Špitálska, Mickiewiczova, Májková, Odborárske námestie a neďaleko sa nachádza Floriánske námestie.
Medzi najvýznamnejšie objekty patrí rohová budova, tzv. "Metropolka", Obchodný a obytný blok Avion, Fakultná nemocnica a Lekárska fakulta UK, ktorej dekanát sídli v Aspremontovom letnom paláci. Uprostred námestia je chránený parčík.
Cez námestie prechádza električková trať z Kamenného námestia na Trnavské mýto a Račianske mýto.
Pôvodne sa spomína ako polia Esterházyho majera, v polovici 19. storočia tu bola už plná radová domová zástavba (Krajinská nemocnica, paláce baróna Walterskirchena). V roku 1928 bol postavený dom Metropol, obytný dom AVION.
Tomáš Majtán

Tomáš Majtán (* 30. marec 1987) je slovenský futbalový útočník, ktorý reprezentuje Slovensko v kategórii do 21 rokov. Zaujímajú sa oňho aj zahraničné kluby, v minulosti to bol napríklad FC Bazilej.
5. februára 2010 podpísal 3,5-ročnú zmluvu s klubom MŠK Žilina.
Žilinská ulica (Bratislava)

Žilinská ulica je ulica v Bratislave, v mestskej časti Staré Mesto. Je pomenovaná podľa mesta Žilina.
Je to vnútromestská spojovacia komunikácia, prepája ulice Štefanovičova a Šancová. Cez ulicu prechádza trolejbusová trať, na rohu so Štefanovičovou sa nachádza električková zastávka Žilinská.
Sú na ňu kolmé ulice Jozefa Kronera, Škovránčia, Kýčerského, Belopotockého a Povraznícka. Približne v strede ulice je klasické trhovisko.
Neco

Luis Enrique "Neco" Martínez Rodríguez (* 11. júl 1982, Necoclí) je kolumbijský futbalový reprezentant, hrajúci na poste brankára. V súčasnosti hráva za Vestel Manisaspor, kde je na hosťovaní zo Sakaryasporu.
Prezývka "Neco" vznikla podľa mesta, v ktorom sa narodil.
30. mája 2006 strelil svoj prvý gól v profesionálnej kariére. Dal ho Tomaszovi Kuszczakovi v zápase proti Poľsku.
Daniel Agger

Daniel Munthe Agger známy aj pod menom Daniel Agger (* 12. december 1984, Hvidovre) je bývalý dánsky futbalový reprezentant, hrajúci na poste obrancu. V súčasnosti je od leta 2014 hráčom Brøndby IF. 
V lete 2006 prestúpil z Brøndby IF do Liverpool FC, kde hrával v Premier League s číslom 5. Agger je odchovancom klubu Rosenhøj BK.
Koncom roka 2008 sa objavili špekulácie, že by mohol prestúpiť do AC Miláno. Tento klub však správy poprel.
Alan Jelizbarovič Dzagojev

Alan Jelizbarovič Dzagojev, rus.: Алан Елизбарович Дзагоев (* 17. jún 1990) je ruský futbalový stredopoliar, v súčasnosti hrajúci v klube CSKA Moskva. Prvýkrát sa vážnejšie zviditeľnil v zápase ruskej ligy v mestskom derby proti Spartaku Moskva.
Kariéra.
Majstrovstvá Európy 2012.
Reprezentoval Rusko na Majstrovstvách Európy 2012 v Poľsku a na Ukrajine. V prvom zápase strelil dva góly pri víťazstve 4:1 nad Českom. Skóroval aj v druhom zápase, proti Poľsku strelil gól na 1-0. Zápas sa nakoniec skončil 1-1.
Spartak Moskva

Spartak Moskva môže byť:
Čertovická línia

Čertovická línia je významná zlomová oblasť vyššieho rádu v Centrálnych Západných Karpatoch. Oddeľuje tatrikum od veporika a je koreňovou zónou fatrika (krížňanského príkrovu).
Pomenovaná je podľa sedla Čertovica v Nízkych Tatrách, ktoré sú jedinou oblasťou, kde je sledovateľná na povrchu v oblasti od Mýta pod Ďumbierom po Vyšnú Bocu. Jej ostatné oblasti sú prekryté hronikom, silicikom (príkrov Drienka) alebo mladším treťohorným potektonickým pokryvom a neovulkanitmi. Línia podľa geofyzikálnych meraní pokračuje pod povrchom juhozápadným smerom približne údolím rieky Hron, až na čiaru Levice - Komárno. V oblasti Komárna sa napája na rábsku zlomovú líniu a pokračuje k pohoriu Leitha. Smerom na severovýchod je narušená mladším muránskym zlomom, prechádza pod Levočské vrchy. Podľa niektorých predpokladov sa severne od Braniska napája na peripieninský lineament.
Zlomová línia nemá vo svojom priebehu rovnakú veľkosť sklonu. V oblasti na západ od sedla Čertovica dosahuje sklon okolo 60-90°, na severovýchode a v sedle priamo je jej skon miernejší a dosahuje iba 20-30°.
Medzi jej sprievodné zlomy patrí zlom Lenivá, podľa niektorých predpokladov aj mojmírovské zlomy južne od Tribeča.
Vznik.
K jej vzniku došlo v strednej kriede medzi albom a cenomanom počas benkovskej fázy, kedy sa veporikum začalo nasúvať na priestor zliechovskej panvy fatrika. K tomuto pohybu došlo v dôsledku výzdvihu pochovaných častí veporika. Pri tom bol priestor fatrika takmer celkom uzavretý, s veporickým podkladom zostala súdržná len jeho časť tvoriaca jednotku Veľkého Boku. Veporikum sa pri tomto pohybe čiastočne nasunulo na tatrikum. V dnešnej dobe však javí Čertovická línia znaky opačného pohybu a extenzie.
Marilyn Manson

Marilyn Manson, vlastným menom Brian Hugh Warner (* 5. január 1969, Canton, Ohio, USA), je americký spevák, frontman rockovej skupiny Marilyn Manson, výtvarník a herec. Jeho pseudonym je spojením krstného mena americkej filmovej hviezdy Marilyn Monroe a masového vraha Charlesa Mansona.
V roku 1997 debutoval ako herec vo filme Davida Lyncha "Stratená diaľnica" ("Lost Highway"), neskôr sa objavil vo viacerých epizódnych postavách v rôznych filmoch - Wrong Cops alebo Let Me Make You a Martyr. Zahral si aj v niektorých častiach seriálov napríklad v seriáli Californication alebo v seriáli Salem, v ktorom zložil aj znelku úvodného intra. Pozrieť ste si ho mohli aj v dokumente Michaela Moora "Bowling for Columbine", kde diskutoval o možných dôvodoch Masakru na Columbine High School a možnosti toho, že jeho hudobná tvorba mohla byť jedným z činiteľov, ktoré ovplyvnili vznik tejto tragédie.
Od roku 2005 sa bližšie zaujímal o filmovú tvorbu a v súčasnosti pracuje na svojom režijnom debute "", kde hrá postavu Lewisa Carrolla, autora "Alice v krajine zázrakov". K tomuto filmu má pripravený hudobný soundtrack s doteraz nevydanými hudobnými skladbami. Výroba filmu je odložená na presnejšie neurčený termín po turné k jeho albumu "Eat Me, Drink Me".
Okrem spevu sa venuje aj maľovaniu.
Quark

Quark je pôvodný slovenský mesačník, ktorý sa zameriava na popularizáciu vedy a techniky. Od roku 1995 prináša každý mesiac 56 strán najnovších informácií o vede, výskume, objavoch a novej technike na Slovensku i vo svete. Čitateľ si v ňom nájde veľa zaujímavého čítania o živej i neživej prírode, pohľady na prácu slovenských i svetových bádateľov, prehľad najnovších typov áut, železníc, lietadiel a lodí, novinky zo sveta mostov, výškových budov či stavieb, prenikanie do tajomstiev jadrovej fúzie, hlbín vesmíru, nanoštruktúr alebo genetiky. Nechýba oddych a prevetranie mozgových buniek.
Časopis má svoju web stránku aj facebook.
Názov časopisu je odvodený od jednej zo subatómových častíc - kvarku.
Dejiny.
Nadväzuje na časopis Elektrón, ktorý krátko po revolúcii v roku 1989 zanikol.
Časopis vychádza od septembra 1995 v Bratislave. Do júna 2013 ho vydávalo vydavateľstvo Perfekt, v súčasnosti je vydavateľom Centrum vedecko-technických informácií SR (Národné centrum pre popularizáciu vedy a techniky v SR).
Quark sa orientuje na popularizáciu a propagáciu pôvodného výskumu, vedy a techniky a prístupnou formou približuje aj zahraničné zaujímavosti vo všetkých vedecko-technických oblastiach. Prináša najnovšie poznatky o vede, výskume a technike pre laikov zrozumiteľným spôsobom.
V niektorých číslach časopisu boli v rokoch 2006-2008 vložené DVD so vzdelávacím obsahom a v rokoch 2006-2012 ho štvrťročne rozširovala monotematická osemstranová príloha.
Súčasnosť.
Quark má momentálne 60 strán, z toho štyri strany tvorí obálka. Distribuuje sa cez sieť novinových stánkov na území celého Slovenska, prostredníctvom drobných distribútorov a poštou priamo do schránok predplatiteľom. 
Vychádza 12-krát do roka. 
Quark čítajú všetci bez obmedzenia veku, ktorí sa chcú kontinuálne vzdelávať a zaujímajú sa o novinky z rôznych oblastí života. 
Online verzia.
Na webovej stránke časopisu www.quark.sk sú publikované články z aktuálneho čísla, súťaže, informácie o časopise a vydavateľovi, kontakty a informácie o možnosti predplatného. Predplatitelia získavajú v predplatnom aj prístup do archívu časopisu.
Svojich fanúšikov má časopis Quark aj na facebooku.
Časopis sa dá stiahnuť na čítanie aj do smartfónov a tabletov.
Quark je pre čitateľov dostupný aj v elektronickej podobe v PDF formáte. Na stránke www.quark.sk si ho môžu všetci tí, ktorí si Quark predplatili, zdarma stiahnuť.
Existuje tiež možnosť predplatiť si časopis iba v elektronickej podobe, za zvýhodnenú cenu.
Čumil

Čumil môže byť:
Čumil (socha)

Čumil je jedna z najznámejších sôch v Bratislave a jedna z najväčších atrakcií v centre mesta.
Čumil je bronzová socha, ktorej autorom je sochár, akademický maliar, grafik a výtvarník Viktor Hulík. 
Osadená bola 26. júla 1997 na akcii s názvom "Korzo party", na oslávenie zrekonštruovanej a vynovenej pešej zóny. "Korzo party" sa zúčastnilo tridsaťtisíc ľudí spolu s prezidentom Slovenska Michalom Kováčom. Súčasťou akcie bolo aj osadenie ďalších dvoch sôch Schöne Náciho a Napoleonského vojaka. Od osadenia sa socha Čumila stala jednou z najfotografovanejších sôch v Bratislave. Nachádza sa na križovatke ulíc Laurinská, Panská a Rybárska brána. 
V rôznych médiách v zahraničí dochádza k mylnému označeniu čumila napr. za vojaka. V domienke, že má na hlave prilbu. Na fotografiách vidno, že ide o zrolovanú čiapku s brmbolcom. Ako sa vyjadril autor sochy Viktor Hulík, Čumil je bratislavský zvedavec.
Obdobné sochy sú inštalované aj v iných mestách, napr. v Rusku.
Silverstein

Silverstein je kanadská post-hardcoreová pätica. Kapela vznikla v roku 2000 v Burlingtone, Ontario. Lídrom skupiny je spevák Shane Told.
Bratislavská aglomerácia

Bratislavská aglomerácia je územie, ktoré bolo určené zastupiteľstvom Bratislavského samosprávneho kraja vo všeobecne záväznom nariadení 9/2005 dňa 27. apríla 2005. Je to územie od Devína po Senec a od Čunova po Malacky. Zasahuje do 8 okresov, zahŕňa 34 obcí a mestských častí a 52 katastrálnych území. Rozloha je 853,15 km² a k 31.12.2023 tu žije 622 000 obyvateľov.
Elbrus

Elbrus alebo Eľbrus je najvyšší vrch Kaukazu, Ruska (). Podľa niektorých názorov na vedenie hranice medzi Európou a Áziou, sa nachádza ešte v Európe, čo by z neho robilo aj najvyšší vrch Európy. Vrchol sa nachádza asi juhozápadne od mesta Kislovodsk blízko hraníc s Gruzínskom. V staroveku ho ľudia poznali pod názvom "Strobilus".
Je to neaktívny stratovulkán s dvoma centrami (západný štít , východný ) pokrytý ľadovcami a trvalým snehom. Na bokoch hory sa však nachádzajú termálne pramene a aktívne solfatáry.
Výstup.
V roku 1976 bola daná do užívania kabínová lanovka, ktorá končí vo výške . Odtiaľ premáva jednosedačková lanovka do výšky asi . Odtiaľ na vrchol vedie široká cesta po ktorej premávajú ratraky. Do výšky 4 700 metrov ("Pastuchove skaly") je možné zaplatiť si ratrak.
Ďalším významným bodom je stanica "Priut" vo výške 4 100, oproti ktorej sú tzv. "Skaly spasatelie", kde majú ubytovňu záchranári. Z Pastuchových skál sa ide do výšky strmým svahom. V tejto výške sa cesta stáča doľava a stupajúcim traverzom sa ide až do sedla, ktoré je vo výške , kde je možné rozhodnúť sa pre výstup na vyšší, alebo nižšší z vrcholov Elbrusu. Za pekného počasia vystúpi na vrchol denne niekedy až 200 ľudí. Samotný výstup nie je technicky náročný, ale hora si každoročne vyžiada 15 až 30 obetí, nakoľko horolezci bývajú často veľmi slabo vybavení a správajú sa nedisciplinovane.
From First to Last

From First to Last je americká post-hardcorová skupina z Valdosta v štáte Georgia, pôvodom z Los Angeles v Kalifornii a Tampy na Floride. Skupina vydala svoje prvé EP "Aesthetic" v roku 2003 so spevákom Phillipom Reardonom, ktoré nasledoval debutový štúdiový album "Dear Diary, My Teen Angst Has a Body Count" v roku 2004 a druhý album "Heroine" v roku 2006, oba so spevákom Sonnym Moorom. Po odchode Moora vo februári 2007, kvôli sólovému elektronickému projektu, Skrillex. Dear Diary, My Teen Angst Has a Body Count roku 2008 vydala skupina ďalší album "From First to Last" cez Suretone Records. Ich štvrtý štúdiový album "Throne to the Wolves" bol vydaný dňa 16. marca 2010. Dňa 28. júla 2010 skupina vstúpila do neurčitého prerušenia z pôsobenia.
Funeral for a Friend

Funeral for a Friend (často aj FFAF) je waleská post-hardcorová skupina, ktorá vznikla v januári 2001. Za obdobie svojej činnosti vydala sedem štúdiových albumov.
Mesto mieru

Mesto mieru môže byť:
Majstrovstvá sveta v hádzanej žien do 18 rokov 2008

Majstrovstvá sveta v hádzanej žien do 18 rokov 2008 boli v poradí 2. majstrovstvá sveta žien do 18 rokov. Konali sa na Slovensku, v Bratislave od 11. júla do 20. júla 2008. Hrali sa v Národnom Tenisovom Centre a Športovej hale Pasienky.
Základné skupiny.
A-skupina.
&lt;br&gt;
11. júl 2008 
&lt;br&gt;
12. júl 2008 
&lt;br&gt;
13. júl 2008 
&lt;br&gt;
B-skupina.
&lt;br&gt;
11. júl 2008 
&lt;br&gt;
12. júl 2008 
&lt;br&gt;
13. júl 2008 
&lt;br&gt;
C-skupina.
&lt;br&gt;
11. júl 2008 
&lt;br&gt;
12. júl 2008 
&lt;br&gt;
13. júl 2008 
&lt;br&gt;
D-skupina.
&lt;br&gt;
11. júl 2008 
&lt;br&gt;
12. júl 2008 
&lt;br&gt;
13. júl 2008 
&lt;br&gt;
Hlavná fáza.
Skupina I.
Skupina I (Hlavná fáza).
&lt;br&gt;
11. júl 2008 
&lt;br&gt;
13. júl 2008 
&lt;br&gt;
15. júl 2008 
&lt;br&gt;
16. júl 2008 
&lt;br&gt;
Skupina II (Hlavná fáza).
&lt;br&gt;
11. júl 2008 
&lt;br&gt;
15. júl 2008 
&lt;br&gt;
16. júl 2008 
&lt;br&gt;
Fáza o umiestnenie.
Skupina II.
Skupina I (Fáza o umiestnenie).
&lt;br&gt;
11. júl 2008 
&lt;br&gt;
13. júl 2008 
&lt;br&gt;
15. júl 2008 
16. júl 2008 
Skupina II (Fáza o umiestnenie).
&lt;br&gt;
11. júl 2008 
&lt;br&gt;
11. júl 2008 
&lt;br&gt;
15. júl 2008 
&lt;br&gt;
16. júl 2008 
Semifinále.
18. júl 2008 
Zápasy o umiestnenie z Fázy o umiestnenie.
O 15. miesto.
19. júl 2008 
&lt;br&gt;
O 13. miesto.
19. júl 2008 
&lt;br&gt;
O 11. miesto.
19. júl 2008 
&lt;br&gt;
O 9. miesto.
19. júl 2008 
Finále a zápasy o umiestnenie z Hlavnej fázy.
O 7. miesto.
19. júl 2008 
&lt;br&gt;
O 5. miesto.
20. júl 2008 
&lt;br&gt;
O 3. miesto.
20. júl 2008 
&lt;br&gt;
Finále.
20. júl 2008 
&lt;br&gt;
PSR 1913+16

PSR 1913+16 je pulzar v súhvezdí Orol, takmer na hranici so súhvezdím Šíp. Objavili ho v roku 1974 Russell Alan Hulse a Joseph Hooton Taylor pomocou rádioteleskopu Arecibo. Hulse a Taylor tiež oznámili, že by stálo za pokus detegovať dlho hľadané gravitačné vlny z tohto pulzaru.
Tento pulzar je výnimočný tým, že sa jeho pulzy po 4 hodinách trochu spomaľujú a ďalšie 4 hodiny naopak zrýchľujú. Príčinou je skutočnosť, že pulzar je dvojitý, s obežnou dobou 8 hodín, pričom druhý pulzar „nevidíme“ ani na rádiových vlnách. Žiarenie pulzarov je totiž v dôsledku ich rýchleho otáčania sústredené do úzkeho zväzku (asi ako svetlo z vreckovej baterky). Úzky zväzok žiarenia z druhého pulzaru nie je namierený smerom k Zemi. Pulzar je viditeľný iba v rádiovom obore. 
V roku 1978 Taylorov tím dokázal, že perióda obehu dvoch neutrónových hviezd sa každoročne skracuje o 75 mikrosekúnd. Dôvodom je rýchla strata orbitálnej energie pod vplyvom vzájomného silného gravitačného pôsobenia zložiek pulzaru. Perióda klesá v závislosti od skracovania polomerov obežných dráh neutrónových hviezd. Tento údaj sa stal úspešným testom dovtedy chýbajúceho dôkazu všeobecnej teórie relativity. Za výskum pulzaru PSR 1913+16 bola v roku 1993 jeho objaviteľom Russellovi Alanovi Hulseovi a Josephovi Taylorovi udelená Nobelova cena za fyziku.
Alexisonfire

Alexisonfire (čítaj ako „Alexis on fire“, výslovnosť „Alexis on fajr“) je kanadská skupina hrajúca post-hardcore. Vznikla v St. Catharines v Ontáriu v roku 2001. Skupina získala mnohé ocenenia a všetky ich albumy boli v Kanade certifikované ako zlaté alebo platinové.
Rites of Spring

Rites of Spring bola americká skupina hrajúca hardcore punk. Rites of Spring bývajú označovaní za prvú emo kapelu. Sami však označenie emo odmietajú. Spevák Guy Picciotto sa vyjadril, že emo nikdy nepovažoval za hudobný štýl a toto označenie mu príde naozaj hlúpe.
Picciotto a Canty sa po rozpade Rites of Spring pridali k novej skupine Fugazi, ktorú okrem nich tvorili ešte Ian MacKaye (z Minor Threat a Embrace) a Joe Lally.
Sunny Day Real Estate

Sunny Day Real Estate bola americká rocková skupina, ktorá pochádza zo Seattlu. Sunny Day Real Estate sú považovaní za jednu z prelomových kapiel emo žánru (konkrétne indie-emo).
Acetylcholín

Acetylcholín (CH3COOCH2CH2N+(CH3)3OH-) je signálna molekula a jeden z najdôležitejších neurotransmiterov. Chemicky ide o ester kyseliny octovej a aminoalkoholu cholínu.
Acetylcholín je signálovou molekulou parasympatického nervového systému u pregangliových aj postgangliových neurónov. Je syntetizovaný v presynaptickom zakončení neurónu pomocou enzýmu acetylcholíntransferáza (cholínacetyltransferáza) z cholínu a acetyl-CoA (vyslov Acetyl-koenzým A). Po uvoľnení do synaptickej štrbiny a väzbe na receptory je acetylcholín štiepený acetylcholínesterázou na cholín a kyselinu octovú a tým stráca schopnosť pôsobiť ako neurotransmiter.
Viaže sa na nikotínový a muskarínový receptor (GPCR).
Jeho inhibítory (a teda nervové jedy) sú predovšetkým organofosfáty (soman, tabun).
Madeline Zimová

Madeline Rose Zimová (; * 16. september 1985, New Haven, Connecticut, USA) je americká herečka. Medzi jej najznámejšie úlohy patrí postava malej Grace Sheffieldovej v televíznom seriáli "Pestúnka Fran", Mia Cross v seriáli "Californication" či Gretchen v seriáli "Hrdinovia"
Žije v Los Angeles so svojimi sestrami Vanessou a Yvonne.
Ocenenia a nominácie.
Trikrát bola nominovaná na cenu YoungStar Award, a to v rokoch 1995, 1997 a 1999. Všetky tieto nominácie získala v kategórii najlepšia mladá herečka za komediálny seriál "Pestúnka Fran" (1993).
Bola tiež trinásťkrát nominovaná na cenu Young Artist Awards:
Letisko Antalya

Letisko Antalya (; IATA: AYT, ICAO: LTAI) je vzdialené 13 km (8,1 míľ) severovýchodne od centra Antalye, v Turecku. Obsluhuje hlavnú turistickú oblasť v Turecku na pobreží Stredozemného mora. Letisko bolo postavené kvôli miliónom cestujúcich, ktorý prilietajú na letné dovolenky do Turecka. V roku 2014 odbavilo celkovo 28 341 063 cestujúcich, z toho viac ako 22 miliónov boli medzinárodní cestujúci. Má dva medzinárodné terminály a jeden terminál na odbavenie letov v rámci Turecka. Antalya je najväčšie letisko na juhozápade Turecka, ďalšie sú Gazipaşa, Dalaman a Milas-Bodrum.
História.
Výstavba medzinárodného terminálu 1 začala v roku 1996 a odbaviť prvých cestujúcich bol pripravený 1. apríla 1998. V roku 1999 podpísal nemecký prevádzkovateľ letísk, spoločnosť Fraport AG, so spoločnosťou Bayindir Holding dohodu o založení spoločného podniku. Terminál 1 prevádzkuje Fraport AG a nový medzinárodný terminál 2 spoločnosť Celebi.
V júli 2011 bolo letisko ocenené Airports Council International (ACI) ako "Najlepšie letisko v Európe" (kategória 10 - 25 miliónov cestujúcich).
Malý pohraničný styk Európskej únie

Malý pohraničný styk Európskej únie je pravidelné prekračovanie štátnej hranice medzi členským štátom Európskej únie a susednou treťou krajinou obyvateľmi pohraničnej oblasti s cieľom pobytu v pohraničnej oblasti zo sociálnych, kultúrnych, hospodárskych alebo rodinných dôvodov na dobu, ktorá nepresahuje tri mesiace.
Režim hraničného priechodu

Režim hraničného priechodu je súhrn opatrení, ktoré slúžia k zaisteniu plynulosti a bezpečnosti pri vybavovaní osôb a dopravných prostriedkov, dodržiavanie disciplíny a poriadku vybavovanými osobami, príslušníkmi Policajného zboru, orgánmi colnej správy a ostatnými pracovníkmi rôznych služieb pôsobiacich v priestore hraničného priechodu.
Tvorba režimových opatrení na hraničnom priechode sa riadi zásadou ústavnosti a zákonnosti, zásadou subsidiarity, zásadou spolupráce, zásadou pacta sund servanda, zásadou písomného vypracovania režimu hraničného priechodu a zásadou schvaľovania režimu nadriadeným orgánom.
Protiprávny pobyt cudzinca

Protiprávny pobyt cudzinca je konanie cudzinca porušujúce ustanovenia normatívnych právnych aktov a medzinárodných zmlúv upravujúcich pobyt cudzincov na území Slovenska.
Inštitút zákazu pobytu, vyhostenie (administratívne) a uloženie pokuty za priestupok sú sankcie, ktoré môžu byť cudzincom uložené za protiprávny pobyt na území Slovenska.
Vízový režim Európskej únie

Vízový režim Európskej únie je systém opatrení legislatívnej, inštitucionálnej a personálnej povahy, ktoré smerujú k jednotnej aplikácii vízovej politiky Európskej únie s cieľom eliminovať zneužitie víz osobami v rámci nelegálnej medzinárodnej migrácie.
Vízový režim Európskej únie predstavuje zložitý a vnútorne diferencovaný systém, ktorý je založený na princípoch odvodených zo skúmania kritérií pôsobnosti vízového režimu na migráciu cudzincov. Za princípy vízového režimu Európskej únie považujeme princíp supranacionality, teritoriality, personality, temporality a jednotného vízového informačného systému. Z pohľadu aplikácie vízového režimu majú svoje nezastupiteľné miesto funkcie, medzi ktoré patrí kontrolná, selektívna, evidenčná a regulačná. Spoločným rysom všetkých funkcií je, že svojím obsahom napomáhajú k eliminácii nelegálnej medzinárodnej migrácie, predovšetkým pri vstupe cudzincov na územie Európskej únie.
Cudzinecký režim

Cudzinecký režim je ucelený systém základných činiteľov a opatrení charakterizujúcich právne postavenie cudzincov ako fyzických osôb na území štátu pobytu a jeho realizáciu kompetentnými štátnymi orgánmi.
Cudzinecký režim musí rešpektovať všeobecne platné zásady medzinárodného práva a záväzky štátu, ktoré vyplývajú z bilaterálnych medzinárodných dohôd. Na strane druhej právny režim cudzincov nemôže byť rovnaký pre všetkých cudzincov, ktorí sa nachádzajú na území štátu pobytu, čoho dôkazom sú jednotlivé druhy cudzineckého režimu. Podľa realizácie jednotlivými štátmi rozoznávame nasledujúce druhy cudzineckého režimu: národný režim, zmluvný režim, režim najvyšších výhod, zvláštny (špeciálny režim, preferenčný režim, minimálny cudzinecký štandard).
Vízový režim Slovenskej republiky

Vízový režim Slovenskej republiky je systém opatrení a postupov štátnych orgánov na povolenie vstupu a pobytu na územie Slovenska alebo na vycestovanie z územia Slovenska cudzincovi, držiteľovi takého druhu cestovného dokladu štátu, ktorý nepodlieha bezvízovému styku.
Cudzinci, ktorí sú občanmi štátu, s ktorým Slovenská republika nemá uzatvorenú dohodu upravujúcu podmienky bezvízového styku, musia mať na vstup a pobyt na území Slovenska udelené vízum Slovenskej republiky v platnom cestovnom doklade. V súčasnosti, keď sú migračné procesy ťažko regulovateľné, je vízový režim Slovenskej republiky prostriedkom, ktorý reguluje vstup cudzincov na územie Slovenskej republiky, ich pobyt a vycestovanie.
Cestovný doklad

Cestovný doklad je verejná listina, ktorú vydáva príslušný štátny orgán osobe, ktorá ňou preukazuje svoju totožnosť, štátne občianstvo a ďalšie skutočnosti obsiahnuté v údajoch uvedených v cestovnom doklade a oprávňuje osobu prekročiť štátnu hranicu za účelom trvalého alebo dočasného pobytu v cudzine a jej návratu do domovského štátu.
V súčasnosti je vo vyspelých štátoch sveta fakultatívna pasová sústava, t. j. občania, ktorí majú záujem o vydanie cestovného dokladu, majú právo, nie však povinnosť štátne orgány požiadať o vydanie cestovného dokladu. Cestovný doklad má štyri funkcie: je verejnou listinou, ktorú vydáva kompetentný štátny orgán, oprávňuje jeho držiteľa vycestovať z územia domovského štátu, slúži ako preukaz totožnosti jeho držiteľovi, podmieňuje vydanie víza štátnym orgánom cudzieho štátu, pokiaľ medzinárodná zmluva neustanovuje inak.
Európsky dohovor o občianstve

Európsky dohovor o občianstve je medzinárodnoprávny dokument, ktorý prijal predovšetkým všeobecné princípy týkajúce sa občianstva (napríklad právo na občianstvo, zákaz svojvoľného zbavenia občianstva), jednotlivé pravidlá týkajúce sa občianstva pri nadobúdaní občianstva a strate občianstva.
Rieši aj prípady viacnásobného občianstva a vojenské záväzky v prípadoch viacnásobného občianstva. V piatej kapitole upravuje prípady viacnásobného občianstva, práva a povinnosti súvisiace s viacnásobným občianstvom. Kapitola VII. stanovuje zásady pri realizácii vojenských záväzkov v prípadoch viacnásobného občianstva, pričom umožňuje spôsoby aplikácie upravovať osobitnými dohodami medzi zmluvnými štátmi. Spolupráca medzi zmluvnými štátmi je zakotvená v VIII. kapitole, ktorá zaväzuje aj k vzájomnej výmene informácií v súlade s platnými právnymi predpismi týkajúcimi sa ochrany osobných údajov.
Európska policajná akadémia

Európska policajná akadémia je organizácia Európskej únie s právnou subjektivitou prispievajúca k vzdelávaniu vyšších úradníkov policajných zložiek členských štátov.
Prehlbuje znalosti o vnútroštátnych policajných systémoch a štruktúrach v oblasti cezhraničnej spolupráce policajných zložiek v rámci Európskej únie, zlepšuje znalosti o medzinárodných nástrojoch v oblasti boja proti trestnej činnosti. Zaisťuje vzdelávacie akcie pre vyšších policajných úradníkov, rozvíja a poskytuje vzdelávanie pre školiteľov, poskytuje odborné vzdelanie policajtom, ktorí majú kľúčovú úlohu v boji proti cezhraničnej trestnej činnosti so zvláštnym zreteľom na organizovanú trestnú činnosť. Sídlo má v Bramshille v Spojenom kráľovstve.
Mláka

Mláka môže byť:
Mláky

Mláky môžu byť:
FK Saturn (1946)

Saturn Ramenskoje je ruský futbalový klub, z Moskovského predmestia Ramenskoje, hrajúci v najvyššej súťaži. Trénoval ho v roku 2006 slovenský tréner Vladimír Weiss, ktorému robil asistenta Michal Hipp a skončil s ním na 11. mieste v ruskej Superlige. Klub však už teraz v ruskej Superlige nehrá. V klube pôsobili aj slovenskí reprezentanti Martin Jakubko, Peter Petráš a Ján Ďurica.
FK Zenit (Petrohrad)

FK Zenit Petrohrad (rus.: ФК „Зенит“ Санкт-Петербург) je ruský futbalový klub v meste Petrohrad hrajúci v najvyššej súťaži. Je to aktuálny majster v ruskej Superlige. Klub bol založený v roku 1925 a patrí k najbohatším ruským klubom. V roku 2008 vyhral Pohár UEFA. Hlavný tréner je Sergey Semak. Štadión má kapacitu 21570 divákov.
Hrali tu aj slovenskí futbalisti Martin Škrteľ, Tomáš Hubočan, Kamil Čontofalský a Róbert Mak.
Prehrievanie ekonomiky

Prehrievanie ekonomiky je fáza príliš rýchleho rastu hospodárstva (ekonomiky) krajiny, ktoré môže spôsobiť niekoľko vážnych negatívnych dôsledkov. Predovšetkým ide o infláciu .
Prehrievanie ekonomiky môže nastať v prípade, že zdanlivý rast hospodárstva (hospodárskych ukazovateľov), nekorešponduje so skutočným rastom kúpyschopnosti obyvateľstva. Okrem tohoto faktora nastáva prehrievanie aj v prípade príliš rýchlej expanzie doposiaľ stagnujúcej ekonomiky a laxnej politiky inštitúcie tvoriacej monetárnu politiku krajiny (obvykle centrálna banka). Nereálne investičné očakávania v kombinácii s nízkymi úrokovými sadzbami (cenou peňazí) spôsobia straty na investičnom trhu, úverové krízy a predovšetkým zníženie hodnoty peňazí. Tým stratia na hodnote "staré peniaze" (úspory), čím sa rapídne znižuje kúpyschopnosť obyvateľstva .
Každá ekonomická škola má na prehrievanie ekonomiky vlastný názor, zhodujú sa však v existencii tohoto faktu a v základných sprievodných javoch :
Nekontrolované prehriatie ekonomiky môže spôsobiť rýchlejší posun do fázy depresie v rámci konjunkturálneho cyklu.
Zdeno Štrba

Zdeno Štrba (* 9. jún 1976, Krásno nad Kysucou) je bývalý slovenský futbalový reprezentant, ktorý hráva na poste záložníka. V súčasnosti hráva za amatérsky klub TJ VTJ Rajecké Teplice-Konská.
S MŠK Žilina vyhral tituly majstra Slovenska v rokoch 2003, 2004 a 2007. V lete 2009 z nej prestúpil do gréckeho klubu Škoda Xanthi, kde podpísal zmluvu na dva roky.
Otto Szabó

Otto Szabó (* 1. marec 1981) je slovenský futbalový reprezentant, ktorý v súčasnosti hráva za Győri ETO FC. V slovenskej reprezentácii debutoval 13. októbra 2007 v zápase kvalifikácie na Majstrovstvá Európy 2008 v Dubnici proti San Marínu (7-0).
Gándíva

Gándíva alebo Ghándíva je veľmi mocný luk, ktorý používal Ardžuna v staroindickom epose Mahábhárata. 
Vzhľad.
Mahábhárata opisuje luk Gándíva ako veľmi mocný, schopný uniesť ťarchu akýchkoľvek magických zbraní. Hrdinovi pripadal ako dúha posiata drahokamami a meral presne dĺžku človeka.
Príbeh.
Luk sa dostal do rúk Ardžuny spolu s dvomi nevyčerpanými tulcami od boha ohňa Agniho pred tým, ako mu pomohol spáliť les Khándáva. Aby mohol Agni les pohltiť, potreboval pomoc Ardžunu a Krišnu, aby ochránili jeho plamene od ďalších bohov, ktorí ich chceli uhasiť. Agni potreboval spáliť les, v ktorom boli vzácne liečivé byliny, aby sa uzdravil.
Ardžuna s pomocou Gándívy získal od pozemšťanov magické zbrane, sám a v prestrojení porazil armádu Kuruovcov pri Viráte a spolu s Krišnom a spojencami tiež vo veľkej bitke na Kukušétre. Luk Gándíva zabil množstvo vojakov aj hrdinov Kuruovcov - Karnu, Drónu, Bhíšmu a ďalších.
Inc

Inc. môže byť:
Incipit (rozlišovacia stránka)

Incipit (lat.) môže byť: